Essay

Kendetegn:

1. Essayet er en kort, afrundet prosatekst (sammenhængende)
2. Essayet giver udtryk for dit ***subjektive*** forhold til et emne, der kan være et hvilket som helst emne
3. Emnet er anledning til din personlige fremstilling af indtryk, erfaringer, tanker og forestillinger. Disse kan melde sig spontant, dvs. blive til undervejs, mens essayet skrives
4. Du skal være optaget af dit emne, gerne på en søgende, spørgende, undrende måde
5. Emnebehandlingen er ikke systematisk. Den er engageret, men ikke nødvendigvis udtømmende.
6. Essayet ønsker at fascinere og udfordre læseren med overraskende formuleringer, sammenstillinger og synspunkter. Essayet vil ikke give læseren entydige svar. Det vil ikke servere færdige løsninger
7. Essayet betragter læseren som en jævnbyrdig og fortrolig modtager

Essayformen er god til at beskrive egne [oplevelser](http://da.wikipedia.org/w/index.php?title=Oplevelse&action=edit&redlink=1) eller [følelser](http://da.wikipedia.org/wiki/F%C3%B8lelse), som er opstået ved bestemte lejligheder. Det valgte emne behandles let og elegant, men med stort engagement.

Essayet tager altså udgangspunkt i ”Jeg-et”.

Når man skriver et essay, arbejder man med [sproget](http://da.wikipedia.org/wiki/Sprog) og prøver at bruge farverige ord, billedsprog, sammenligninger, modstillinger og andre virkemidler, der kan tydeliggøre ens tanker om emnet. Typisk vil [forfatteren](http://da.wikipedia.org/wiki/Forfatter) henvende sig direkte til læseren, samt stille spørgsmål uden at besvare dem.

Nøgleord til essayformen er:

* at opleve - sanser
* at erindre - stemning
* at skabe billeder
* at reflektere - tænke over det